Í samantektinni kemur í ljós að í nóvember 2008 horfði hver einstaklingur á aldrinum 12 - 80 ára á RÚV að meðaltali í 537,5 mínútur á viku , eða tæpa níu klukkutíma . Í ár náði það síðan nýjum lægðum þegar meðaláhorfið var 382,5 mínútur , um sex klukkutíma og 23 mínútur , á viku . Árið 2008 var staða Stöð 2 þannig að meira meðaláhorf hvers einstaklings undir 50 ára var hærra en það var á meðal allra aldurshópa . Áhorf á SkjáEinn , næst stærstu áskriftarstöð landsins , hefur einnig dregist mikið saman á tímabilinu . Vert er að taka fram að hlutdeild SkjásEins í heildaráhorfi í nóvembermánuði 2014 var 6,9 prósent á meða að hlutdeild RÚV var tæp 53 prósent og Stöðvar 2 rúm 27 prósent . Kjarninn greindi frá því í byrjun október að áhorf á fréttatíma sjónvarpsstöðvanna hefði dregist mikið saman frá árinu 2008 . Sá samdráttur virðist vera í samræmi við minnkandi sjónvarpsáhorf landsmanna , sérstaklega þeirra sem yngri eru . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .